भारत के इतिहास
ई लेख भारत आ आसपास की क्षेत्र की इतिहास खातिर बाटे। आजादी की बाद भारत गणतन्त्र की इतिहास खातिर देखल जाय: भारत गणतन्त्र क इतिहास।
भारत क इतिहास कम से कम ७५,००० बरिस पहिले से शुरू होला जबसे इहँवा होमो सैपियंस मानव कि रहल क परमान मिले शुरू होला आ एहू से पहिले लगभग ५,००,००० साल पहिले से जब से होमो इरेक्टस मानव का प्रमाण मिले लागे ला।[१]
सिन्धु घाटी सभ्यता क समय ई॰ पू॰ ३३०० से १३०० ई॰ पू॰ ले मानल जाला जेवन आज की पाकिस्तान आ भारत की हिस्सा में सिन्धु घाटी की सहारे विकसित भइल रहे। एकरी बाद क्रम से वैदिक सभ्यता आ महाजनपद काल आवेला। भगवान बुद्ध क जनम महाजनपद काल में छठवी सदी ई॰ पू॰ में भइल रहे जब मगध साम्राज्य आ कोसल राज्य रहे।
चौथी सदी से तिसरी सदी ई॰ पू॰ की समय में भारत की अधिकतर इलाका पर मौर्य साम्राज्य क अधिकार भइल। मौर्य साम्राज्य की पतन की बाद काई गो छोट-छोट राजा अलग अलग हिस्सा पर राज्य कइलें आ फिर भारत की बड़हन हिस्सा पर गुप्त साम्राज्य अस्थापित भइला ले इहे स्थिति रहे। गुप्त काल के भारत क स्वर्ण युग कहल जाला। एही समय में भारत में वर्तमान रूप में हिन्दू धर्म क प्रतिष्ठा भइल। सातवीं से इगारहवीं सदी ईस्वी में पाल, राष्ट्रकूट आ गुर्जर प्रतिहार शासकन की बीच में शक्ति संघर्ष भइल रहे।
मुस्लिम शासन का शुरुआत १२०६ ई॰ में शुरू भइल जब दिल्ली सल्तनत क अस्थापना भइल। सन् १८५७ ई॰ में भारत की पहिला स्वतंत्रता संघर्ष की बाद भारत क शासन ब्रिटिश ताज की अन्दर आ गइल।
संदर्भ[संपादन]
- ↑ G. Bongard-Levin, A History of India (Progress Publishers: Moscow, 1979) p. 11.
bho_Deva bho_Deva bho_Deva bho_Deva bho_Deva bho_Deva hne_Deva eng_Latn